Какво е свободен софтуер?

Свободен софтуер е термин, който се използва за компютърни програми, авторите на които дават на потребителя правото да ги изпълнява, копира, изучава, променя и подобрява.
За да бъде свободен един софтуер, лицензът му трябва да гарантира следните четири основни свободи на потребителя:

- Свобода да използва програмата за всякакви нужди. ("свобода 0")

- Свобода да изучава начина на работа на програмата и да я променя за собствени нужди. ("свобода 1")

- Свобода да разпространява програмата. ("свобода 2")

- Свобода да променя програмата и да публикува променената версия. ("свобода 3")

За да бъдат осигурени свободи 1 и 3 е необходим достъп до изходния код на програмата.
За една компютърна програма казваме, че е свободна (свободен софтуер), когато потребителят получава тези четири свободи заедно с програмата.

Текстовото съдържание е достъпно при условията на Лиценза за свободна документация на ГНУ, версия 1.2 или коя да е следваща, публикувана от Фондацията за свободен софтуер; без непроменяеми раздели, без предни и задни корици.