Запис на поточно аудио (KStreamRipper)

С помощта на KStreamRipper може да запишете излъчванията на любимото си Интернет радио на твърдия диск на компютъра. Програмата е по-ограничена алтернатива на включената в УСУ Запис на поточно аудио (KStreamRipper).

За да я инсталирате, от Система - Аминистриране пуснете Мениджър на пакети (Synaptic), след което намерете и инсталирайте пакета kstreamripper.

Можете да пуснете програмата от меню Програми - Звук и видео - Запис на поточно аудио (KStreamRipper). Ще се зареди прозорецът и, в който се съдържат всички нейни действия и настройки:

В най-горната му част се намира списъкът с източниците на поточно аудио. Поначало той е празен и затова ще трябва да си добавите адресите на любимите ви Интернет радио станции. За да направите това натиснете бутон Add Stream:

Ще се отвори прозорец в който ще трябва да вкарате последователно име, адрес и описание на източника на поточно аудио, който желаете да добавите*:

Потвърдете с ОК за да затворите прозореца и да добавите желания източник:

Остава още една стъпка преди да може да осъществите запис. Трябва да определите къде ще се записват файловете в системата ви. За целта в прозореца на KStreamRipper в частта му Settings натиснете този бутон:

Изберете папка (напр. Музика), след което вече може да пуснете да се записва като натиснете бутон Rip Stream:

След като записът започне, ще може да следите статусът му от списъка с източници. Там ще показва името на източника, името на текущата песен и обемът на файла:

За да прекъсване на записа натиснете бутон Stop Rip:

* Имайте предвид, че не всички Интернет радиа позволяват да сваляте свободно излъчваните песни.

Статията е по материали от "Линукс за човешки същества": http://skss.learnfree.eu
Текстовото съдържание е достъпно при условията на Лиценза за свободна документация на ГНУ, версия 1.2 или коя да е следваща, публикувана от Фондацията за свободен софтуер; без непроменяеми раздели, без предни и задни корици.