Настройки на началното зареждане

Макар и да е сравнително рядко, може да се наложи да упражните известен контрол върху начина, по който се извършва началното зареждане на системата ви. Причините може да са различни - да имате две операционни системи да желаете да изберете едната да е подразбираща се за зареждане при пускане на компютъра; да промените продължителността на показване на началното зареждащо меню; да внесете малко визуално разнообразие в началното зареждащо меню и др.

УСУ разполага с предварително инсталирано помощно средство, което ще ви помогне в изпълнението на гореописаните дейности. Можете да го пуснете от основното меню Система - Администриране - Настройки на началното зареждане на системата:

Интерфейсът на програмата е разделен на подпрозорци, обособени според предлаганите възможности за промяна.

- Настройки на зареждането - Полезните настройки тук са: възможност да определите дали и колко дълго да се показва зареждащото меню; избор на подразбиращата се за зареждане операционна система чрез просто падащо меню; възможността да изключите анимацията на зареждане и/или да показвате съобщенията на системата по време на зареждане;
- Външен вид - Позволява да промените анимацията, показваща се по време на зареждане:

Анимациите са в специален формат и за да ги променяте трябва да използвате своеобразен мениджър, който се отваря след натискане на бутона Управление на темите на usplash:

- Разширени- имате възможност да изберете разделителна способност за началния зареждащ екран и да създадете резервна спасителна дискета. Последната може да ви е нужна в случай, че възникне някакъв сериозен проблем и загубите възможността да стартирате системата си.

Статията е по материали от "Линукс за човешки същества": http://skss.learnfree.eu
Текстовото съдържание е достъпно при условията на Лиценза за свободна документация на ГНУ, версия 1.2 или коя да е следваща, публикувана от Фондацията за свободен софтуер; без непроменяеми раздели, без предни и задни корици.