Настройки на лаптоп режима

Разгледаното по-долу приложение е своеобразна надстройка на стандартното в УСУ - Настройка на енергоспестяването. Поначало то не се показва никъде в менютата. За да го стартирате, пуснете Система - Администриране - Настройка на енергостпестяването:

Натиснете Настройки за да видите разширените настройки на енергоспестяването:

Стандартно енергоспестяващите настройки са обособени в два системни файла - /etc/default/acpi-support и /etc/laptop-mode/laptop-mode.conf. Именно до техните параметри ви дава достъп настоящата програма. Различните настройки са поместени в два подпрозореца, в зависимост от това, в кой от двата файла (laptop-mode.conf или acpi-support) се намират. От екрана по-горе е видно, че скритите възможности за настройка на лаптоп режима са доста. Името на всяка настройка е 1:1 с това, под което е описана в двата файла. За владеещите английски език обикновено имената на отделните настройки доста точно подсказват за какво са. Въпреки това, при задържане на показалеца на мишката върху тях, ще ви покаже по-подробно описание на роден език.

Работата с програмата се свежда до въвеждане на стойност/поставяне на отметка и натискане на бутона Използване. При натискането му, лаптоп режимът се рестартира и зададените настройки влизат незабавно в действие.
В програмата има и механизъм, който би трябвало да ви е от полза, ако решите че някъде сте объркали настройките и желаете да върнете първоначалният им вид. При първата направена промяна тя прави резервни копия на laptop-mode.conf и acpi-support и ги запазва в /root/.laptop-mode-setup. Така на по-късен етап може да възстановите всеки един от тези файлове в оригиналния му вид, чрез натискането на малките бутончета със стрелка в имената на подпрозорците:

Статията е по материали от "Линукс за човешки същества": http://skss.learnfree.eu
Текстовото съдържание е достъпно при условията на Лиценза за свободна документация на ГНУ, версия 1.2 или коя да е следваща, публикувана от Фондацията за свободен софтуер; без непроменяеми раздели, без предни и задни корици.