Таралежови войни

Таралежови войни е походова стратегическа игра. Играта е почти пълен клонинг на популярната поредица Worms! и е сред стандратния набор от включени игри в УСУ.

Можете да пуснете играта от Програми – Игри – Таралежови войни:

От него имате възможност да изберете локална (лявата картинка) или мрежова игра (дясната картинка), както и да промените настройките на играта.
Локалната игра може да бъде водена срещу компютърни противници или срещу друг човек, играещ на същия компютър.
Мрежовата игра може да е в локална мрежа или онлайн към официалния сървър.
В настройките на играта можете да влезете, като цъкнете иконата на гаечен ключ, намираща се в долния десен ъгъл. По отношение на настройките по-интересната част е редактора на отбори, където можете предварително да създадете различни отбори, като изберете кои точно таралежчета да са в тях:

Също така имате контрол и над количеството амуниции на всяко оръжие:

Когато сте готови с настройките можете да ги запишете да пристъпите към същинската игра.
В нея вие разполагате с отбор войнствени таралежчета, които водят люта битка срещу друг отбор (един или няколко), управляван от човек или компютър. Действието е на ходове за всеки играч, като в рамките на определено време трябва да изберете какво оръжие да използвате (за целта цъкнете с десен бутон на мишката където и да е по екрана):

Битката е организирана на рундове, чиито брой можете да определите от настройките на играта.

Статията е по материали от "Линукс за човешки същества": http://skss.learnfree.eu
Текстовото съдържание е достъпно при условията на Лиценза за свободна документация на ГНУ, версия 1.2 или коя да е следваща, публикувана от Фондацията за свободен софтуер; без непроменяеми раздели, без предни и задни корици.