Потребители и групи

Управлението на потребителските профили в Убунту става от менюто Система - Администриране - Потребители и групи. Отваря се прозорец, в който се съдържат настройките за съществуващите и възможност за създаване на новите потребители и групи.
За да създадете нов потребител, натиснете бутона Добавяне. Ще отвори нов прозорец в който трябва да въведете пълното и краткото име на потребителя.
Двете имена може да са еднакви (както в примера - svetli), или пък различни. Във вторият случай в полето Име напишете пълното име (напр. Светослав Стефанов), а в Кратко име - системното име, с което потребителя ще се идентифицира. Тези от вас, които търсят допълнителна защита на данните си, може да шифрират домашната си папка, като поставят отметка пред тази опция в дъното на прозореца. Когато приключите с тази стъпка натиснете Добре.
Веднага след затварянето на горния прозорец, ще трябва да въведете избрана от вас или автоматично генерирана парола:
При създаването на паролата има възможност изобщо да се изключи използването и. Това не е препоръчително, защото представлява риск за сигурността на системата.
С определянето на паролата може да се каже, че вече имате създаден потребител:
Можете бързо да промените краткото име, типа потребител и паролата чрез натискане на бутона Промяна срещу съответния атрибут. Ако желаете пълен контрол върху данните и правата за потребителя, натиснете Допълнителни настройки.
За да управлявате групите, към които спадат различните потребители, трябва от основният прозорец на Потребители и групи да натиснете Управление на групите. Ще се отвори прозорец със списък на съществуващите групи:
За да добавите нова група, натиснете Добавяне. За да видите потребителите в дадена група, цъкнете два пъти върху името и или я маркирайте и натиснете Настройки.

Статията е по материали от "Линукс за човешки същества": http://skss.learnfree.eu
Текстовото съдържание е достъпно при условията на Лиценза за свободна документация на ГНУ, версия 1.2 или коя да е следваща, публикувана от Фондацията за свободен софтуер; без непроменяеми раздели, без предни и задни корици.