Игри

УСУ разполага с известен брои предварително инсталирани игри:

- Образователна серия GCompis - Колекция от образователни игри предназначени за деца между 2 и 10 години.

- 4-в-редица - Много популярна игра позната и под името 4-в-линия. Игра с пулове, в която целта е първи да подредите четири пула хоризонтално/вертикално/диагонално, като същевременно пречите на противника да направи своята редица. Играта поддържа и мрежови режим.

- Пасианс - Колекция от различни разновидности (80) на тази игра. Включва в себе си вариант на игра познат под името Freecell, познат на доста хора от Windows.

- Мини - За къде без тази класика? Целта е чрез логическо мислене и малко помощ от страна на компютъра да познаете къде са скрити мините в игралното поле.

- Махджонг - Вид пасианс от Изтока, чиято цел е да се избират двойки от еднакви плочки докато се изчисти игралното поле или не останат двойки.

- Еднакви - Популярна пъзелна игра, чиято цел групиране и изчистване на обектите на игралното поле с възможно най-малко действия. Позната и под името Jawbreaker.

- Судоку -логическа игра с японски произход.Целта е да се запълни игралната решетка от 9х9 така, че всяка колона, ред и всяка от деветте 3х3 кутии да съдържа цифрите от 1 до 9. Играта може силно да варира като размер на игралното поле и сложност.

- Тетрис - Неумиращата класика, въплътила в себе си пределна простота и голяма забава. Описанието е излишно…

- Шах - Царят на логическите и стратегически игри. Изпълнението на тази игра в Убунту има възможности за смесена игра срещу машина/човек, промяна на изгледа (включително в 3D режим) и поддръжка на различни игрови двигатели (engines).

- Frozen Bubble - Забавна аркадна игра, в която трябва да унищожите падащи върху вах цветни топки като ги съчетавате по цветове.

- Таралежови войни - много увлекателна походова стратегическа игра, почти пълен клонинг на популярната комерсиална игра Worms.

Хората, наричащи себе си геймъри вероятно ще желаят далеч по-голямо разнообразие. За тях в списъка с игри, достъпен чрез Мениджъра на пакети Synaptic, има предложения на още заглавия обхващащи различни жанрове - FPS, RTS, RPG, Sim, Racing и др. Отделно от тези безплатни предложения за Убунту са налични и доста комерсиални заглавия: Alpha Centauri, Civilization: Call To Power, Cold War, Darwinia, Doom 3, Doom 3:RoE, Heavy Metal: F.A.K.K. 2, Neverwinter Nights + exp., Postal 2, Quake 3, Quake 4, Rune, Second Life, Serious Sam 2, Tribes 2, Unreal Tournament /2003/2004/2007, Uplink, X2, X3 и други.

Трябва да се има предвид, че далеч не са обхванати всички заглавия и налични игри - например достъпните чрез WINE, които не са малко и сред тях има хитове като World of Warcraft и CounterStrike. Пълен и постоянно обновяван списък с всички достъпни за Убунту игри може да се намери на адрес: http://doc.gwos.org/index.php/Native_Games и на адрес http://doc.gwos.org/index.php/Non_Native_Game.

Статията е по материали от "Линукс за човешки същества": http://skss.learnfree.eu
Текстовото съдържание е достъпно при условията на Лиценза за свободна документация на ГНУ, версия 1.2 или коя да е следваща, публикувана от Фондацията за свободен софтуер; без непроменяеми раздели, без предни и задни корици.