Динамична математическа програма (Geogebra)

GeoGebra е математически софтуер, имащ двойна природа.

От една страна, GeoGebra е динамична геометрична система. С нея можем да построяваме конструкции с точки, вектори, отсечки, прави, конични сечения и да ги променяме динамично.
От друга страна в GeoGebra изчертаването на функции и точки със зададени координати може да става директно. GeoGebra има вградени функции за използване при задачи с хомотетия, поляра, интеграли, дори и за корени на уравнение и екстремум на функции и други.
Така погледната, GeoGebra се явява чудесна за работа в часовете по Алгебра и Геометрия.

В рамките на тази статия ще се запознаете накратко с интерфейса на програмата.

Можете да я стартирате от менюто Обучение - Математика - Динамична математическа програма (Geogebra). Ще се отвори прозорец с вид, подобен на този:

По-долу ще разгледаме поотделно тези елементи.

Лента с инструменти - Лентата с инструменти служи за изчертаване и манипулиране на различни обекти в чертожната област с помощта на мишката. Тя съдържа следните групи бутони:

- Манипулатори - използват се за избиране, преместване и завъртане на избраните обекти:

- Точки - създаване на различни видове точки. Могат да се създават отделни точки, да се намират пресечни точки и да се определя следната точка от отсечка:

- Прави и многоъгълници - тези инструменти могат да се използват за изчертаване на различни видове прави и многоъгълници:

- Специални прави - тук са обособени някои по-специални типове прави -

- Окръжности - с тези инструменти могат да се изчертават окръжности, дъги, сектори и конични криви:

- Ъгли - съдържа в себе си различни инструменти да конструиране и измерване на ъгли, разстояния и площи:

- Геометрични трансформации- тук са обединени няколко инструмента, свързани с различни типове симетрия, завъртане, отместване и хомотетия:

- Вмъкване - От наличните тук три бутона можете да вмъкнете текст, изображение, а също и да определите връзка между два обекта:

- Инструменти за чертожната област- съдържа различни инструменти за манипулиране на чертожната област и обектите върху нея:

Чертожна област - Тук е мястото, където ще се визуализират всички създадени обекти:
Алгебричен прозорец - тук се показва алгебричната формула на начертаните обекти:
Поле за въвеждане - тук можете да въведете формули и да ги изпълните за да ги видите в действие на чертожната площ:
Допълнителен контрол върху работата на Geogebra можете да упражните от менютата Изглед и Настройки.
С това краткия обзор на Geogebra завършва. Практически примери (на англ. език) може да видите тук.

Текста съдържа избрани части от официалната страница на Geogebra: http://www.geogebra.org
Текстовото съдържание е достъпно при условията на Лиценза за свободна документация на ГНУ, версия 1.2 или коя да е следваща, публикувана от Фондацията за свободен софтуер; без непроменяеми раздели, без предни и задни корици.