Програма за запис на звуци

В УСУ ще откриете проста програма, която ще ви помогне да запишете аудио файлове. Тя е лесен начин за водене на гласови бележки например. Можете да я стартирате от меню Програми - Звук и видео - Програма за запис на звуци. Ще видите прозорец, подобен на този:

Подготовката на програмата за работа се свежда до избор на вход за запис и на качество на получения аудио файл.

- Избор на вход

За вход изберете този, в който сте свързали микрофона или друг външен аудио източник:

- Избор на качество на запис

В зависимост от това какъв тип звук записвате и какво качество желаете, ще варира и изборът ви на файлов формат.
Ако записвате глас от микрофон, изборът ви се свежда до WAV или Speex формат. Първият предлага високо качество, за сметка на увеличен обем на файла. Speex предлага доста по-малък обем на изходния файл, за сметка на по-лошо качество. В общия случай Speex се явява по-приемлив вариант, заради доброто си съотношение между качество/големина на аудио файла.
Ако записвате от друг външен източник (напр. касетофон) имате на разположение FLAC и Ogg формати. Първият предлага максимално високо качество, а Ogg - приемливо качество с известни загуби и значително по-малък изходен файл. Освен ако не прехвърляте накакви наистина редки и ценни за вас аналогови записи, няма смисъл да избирате FLAC.

След като изберете източник и качество на запис, използвайте бутоните от лентата с инструменти за контрол и прослушване на записа:

Текстовото съдържание е достъпно при условията на Лиценза за свободна документация на ГНУ, версия 1.2 или коя да е следваща, публикувана от Фондацията за свободен софтуер; без непроменяеми раздели, без предни и задни корици.