Добре дошли!

УСУ е свободна операционна система за вашия компютър. Тя е създадена с цел да е полезна в образователната сфера и да е готова за ежедневна употреба от обикновения потребител.

По-важните неща, които отличават УСУ, са:

Напълно свободен лиценз за използване и разпространение
Над 55 образователни програми, покриващи голяма част от изучаваните предмети
Всичко необходимо за ежедневна работа с компютър
Работна среда и ръководство на роден език
Директно използване от DVD без нужда от предварителна инсталация

В основата на УСУ стои Убунту - един от най-популярните и лесни за използване варианти на операционната система Линукс. Идеята за УСУ беше вдъхновена от друг подобен проект.

Всякакъв вид помощ и обратна връзка от ваша страна са ни крайно нужни. Ще се радваме на вашите въпроси, предложения, критики и коментари, а също така и на конкретна подкрепа.