Генериране на цветови палитри (Agave)

Случвало ли ви се е да се чудите каква комбинация от цветове да използвате за уеб страницата си? Или за презентацията? Или дори за детската стая у дома?

Може би сте намирали решение благодарение на интуицията си и добрия вкус... а може би сте взели решение, което се е оказало далеч от правилното. А какво ще кажете да използвате малко по-научен подход следващият път?

В това може да ви помогне Agave. С тази програма може да изберете един основен цвят и на негова основа да генерирате цветова палитра. За основа се използва т.нар. цветови кръг, който се състои от трите основни цвята (червен, син, жълт) и техните тоналности. Има няколко различни способа на генериране на цветови палитри но за тях ще стане дума по-късно. Нека сега се запознаем с програмата.

Може да стартирате Agave от Програми - Графика - Генериране на цветови палитри (Agave). Посреща ви подобен прозорец:

В горната част под лентата с инструменти се намира панела с генерираната цветова схема:

Отдолу под нея е разположено падащо меню с различните способи за генериране на цветови схеми:

Следващият елемент от интерфейса на Agave е палитрата от цветове, от която ще изберете основния цвят за вашата цветова схема:

Предварително имате определени няколко различни палитри, които можете да използвате в зависимост от случая.

В лявата част на прозореца се намира панел, в който можете да добавите любимите си цветове и по този начин винаги да са ви под ръка:

Нека сега се върнем на способите за генериране на цветови схеми, които може да използвате:

- Добавки:

При тази схема двата цвята се намират точно един срещу друг на цветовия кръг;

- Split-Complements:

При тази схема двата противостоящи на основния цвята се намират на еднакво изместена позиция от централната спрямо него;

- Триади:

Тук основният и двата допълващи цвята са равномерно разположени един спрямо друг;

- Тетради:

При тетрадите към основния цвят се добавят три допълващи цвята като всичките общо четири са равномерно разположени един спрямо друг;

- Аналози:

При тази схема двата допълващи цвята представляват равномерно отместени варианти на основния;

- Монохроматично - Тук двата допълващи цвята имат същия цвят като основния но се различават по наситеността си.

Това бяха възможностите за генериране на цветови схеми, които Agave може да ви предложи. Програмата е със строго специфично приложение и повечето потребители рядко биха я използвали. Въпреки това е удобно средство, което е добре да го имате когато трябва да вземете решение за използване на цветови комбинации.

Статията е по материали от "Линукс за човешки същества": http://skss.learnfree.eu
Текстовото съдържание е достъпно при условията на Лиценза за свободна документация на ГНУ, версия 1.2 или коя да е следваща, публикувана от Фондацията за свободен софтуер; без непроменяеми раздели, без предни и задни корици.