Интернет ТВ (Miro)

УСУ включва приложение, което е предназначено за разглеждане съдържанието на Интернет видео канали (наричани още видео podcast-и и видео RSS) и изтегляне видео клипове от тях за по-късно преглеждане. Това е програмата Miro.

Ето някои от силните страни на Miro:

- над 6000 канала;
- свободен достъп до видео съдържание;
- всеки може да създава ново съдържание;
- видео съдържанието е със свободен лиценз;
- възможност за търсене в множество видео портали;
- достъп на HD Video;
- многоплатформено приложение с версии за Windows, Mac и Linux;
- не се следят действията на потребителите и не се изисква регистрация.

Можете да стартирате Miro от меню Програми - Звук и Видео - Интернет ТВ (Miro). Първият път ще ви посрещне кратък помощник, чрез който ще може да изберете дали Miro да се пуска автоматично при всяко стартиране на компютъра. Имате възможност и да укажете на Miro да сканира локални папки за видео съдържание, тъй като с вграденият в него видео плейър може да възпроизвеждате локални видео файлове:

След като направите избора си на горните две стъпки, пред вас ще се отвори интерфейса на програмата:

Той се състои два панела, които от своя страна се делят на отделни части.

- Лявата част е заета от бързи връзки към описанието на каналите; търсачката; библиотеката, в която се показват всички добавени от вас файлове; списък съдържащ последно свалените, все още непрегледани от вас файлове; списък със свалящите се в момента файлове; списък с популярни канали и източници на видео съдържание:

- В дясната част показваното съдържание се променя динамично в зависимост от избора ви. Когато сте избрали Miro Guide от левия панел, десният е зает от своеобразен браузър на каналите:'

В най-горната му част има връзки към преглед на пълния списък с каналите, най-популярните от тях, с най-висок рейтинг и др. За да добавите даден канал от списъка, натиснете бутона , намиращ се непосредствено под мини изображението на видеото:
Веднъж добавили канала към предпочитаните от вас, той ще се появи като бърза връзка в левия панел в раздел Емисии, а вие ще имате достъп до видео файловете, които той предлага. Свалянето на определен файл става чрез натискане на бутона Изтегляне, в близост до умаленото изображение:
След това вие може да продължите с търсенето ново видео съдържание, а избраните от вас файлове ще се свалят автоматично. Можете да следите прогреса на сваляне на отделните файлове чрез избора на категорията Изтегляне от левия панел:
Изтеглените файлове може да видите като натиснете в левия панел Ново:
Miro предлага и вградена търсачка, с която директно може да търсите файлове в популярни видео портали като YouTube, Google Video, Yahoo Video и др. За целта в левия панел изберете Търсене на филми и след това в дясно изберете желан портал за претърсване:
Основните настройки на Miro може да се извикат от менюто Филм - Настройки. Сред тях са настройки като избор на автоматично стартиране; избор на папка за свалените файлове; период на опресняване на информацията за каналите и др. Общо взето настройките са понятно описани и едва ли ще представляват проблем за повечето от вас:

Статията е по материали от "Линукс за човешки същества": http://skss.learnfree.eu
Текстовото съдържание е достъпно при условията на Лиценза за свободна документация на ГНУ, версия 1.2 или коя да е следваща, публикувана от Фондацията за свободен софтуер; без непроменяеми раздели, без предни и задни корици.