Настройка на клавиатурата

Настройките на клавиатурата могат да се извикат от менюто Система - Предпочитания - Клавиатура:
Те са разделени в подпрозорци съобразно предназначението си – Общи, Подредби, Достъпност, Бутони на мишката и Почивки при писане. Текущо активните клавиатурни подредби са в категорията Подредби.
Ако желаете да добавите фонетична българска подредба, трябва да натиснете Добавяне:
В прозореца изберете от падащото меню Подредби: българска, а от менюто Варианти: изберете варианта на фонетчната подредба, който ви устройва. Натиснете Добавяне за да потвърдите.
Ако желаете да определите клавишната комбинация, с която да извършвате смяна между различните подредби, трябва в подстраницата Подредби да натиснете Настройки:
Ще се отвори нов прозорец, в който са изброени различни настройки, касаещи клавиатурната подредба. Това, което ви интересува е Клавиш(и) за смяна на подредбата:
Цъкнете на малката стрелка пред името за да разгънете списък с възможни клавишни комбинации. Желаната клавишна комбинация може да изберете чрез поставяне на отметка пред нея.

Статията е по материали от "Линукс за човешки същества": http://skss.learnfree.eu
Текстовото съдържание е достъпно при условията на Лиценза за свободна документация на ГНУ, версия 1.2 или коя да е следваща, публикувана от Фондацията за свободен софтуер; без непроменяеми раздели, без предни и задни корици.