Инсталиране на несвободни драйвери

Драйвери за хардуер

При инсталирането си УСУ обикновено засича и настройва всички устройства в компютъра, наричани с общото име хардуер. За всяко едно от тях автоматично се инсталира драйвер - приложение, което позволява на операционната система правилно да разпознава и използва наличния хардуер.
В определени случаи може да се наложи вие ръчно да активирате някое от устройствата, като прибегнете до използването на т. нар. лицензни драйвери - драйвери който не са свободно достъпни и/или не са с отворен код. Сред устройствата, които могат да се нуждаят от подобни драйвери обикновено са по-нови модели видеокарти на ATI и NVIDIA, някои безжични мрежови адаптери, софуерни модеми и др.
Основните принципи на Убунту са причината такива драйвери да не са налични в началната инсталация. Въпреки това, вие може лесно да проверите има ли в системата ви хардуер, изискващ несвободни драйвери и да ги активирате. Това става с помощта на няколко лесни стъпки.
От основното меню пуснете Система - Администриране - Драйвери за хардуер. Ще се отвори прозорец, подобен на този:
В горната част на прозореца се намира кратко описание за същността на несвободните драйвери. В долната част са изброени всички засечени устройства, за които Убунту може да предложи драйвери (в примера Софтуерен модем). За да активирате даден несвободен драйвер, е необходимо да натиснете бутона Активиране под описанието:
След натискането на този бутон, ще трябва да въдедете вашата администраторска парола, с която ще се идентифицирате като упълномощено лице, имащо правата да извършва системни промени:
След успешна идентификация ще започне автоматичен процес на изтегляне на драйвера от Интеренет и последващо инсталиране:
Сега вече можете по-пълно да се възползвате от възможностите на вашия хардуер.

Текстовото съдържание е достъпно при условията на Лиценза за свободна документация на ГНУ, версия 1.2 или коя да е следваща, публикувана от Фондацията за свободен софтуер; без непроменяеми раздели, без предни и задни корици.