Звук и видео

- Аудио програми

Като основна програма за просвирване на музикални файлове в УСУ е избрана Rhythmbox.
Програмата не е обикновен плейър. Тя има вградени функции на музикална библиотека, следяща предварително зададена от потребителя папка, а също така и възможности за просвирване на Интернет радио, за разпознаване на преносими аудио плейъри (вкл. iPod), за просвирване и запис на аудио дискове, поддръжка на podcast и споделяне на музикалните файлове в локална мрежа. Като функционалност не отстъпва на iTunes на Apple или Windows Media Player на Microsoft.
Rhythmbox не е единственото достъпно решение за аудиофилите. За потребителите търсещи максимално сходство и свикнали с Winamp е на разположение Audacious.

- Видео програми

Основен видео плейър е SMPlayer:
Програмата има широка поддръжка на видео функции сред които: субтитри (вкл. на БГ език), смяна на съотношението на екрана, DVD, VCD възпроизвеждане и менюта, поддръжка на дистанционни устройства, TV-out възпроизвеждане и др. Интерфейса предлага множество настройки и параметри за промяна. SMPlayer може да възпроизвежда повечето аудио и видео формати.

Статията е по материали от "Линукс за човешки същества": http://skss.learnfree.eu
Текстовото съдържание е достъпно при условията на Лиценза за свободна документация на ГНУ, версия 1.2 или коя да е следваща, публикувана от Фондацията за свободен софтуер; без непроменяеми раздели, без предни и задни корици.