Конфигуриране на защитната стена

УСУ включва програма, с чиято помощ ще може бързо и лесно да настроите защитната стена (firewall) на системата.

Програмата може да бъде пусната от меню Програми - Интернет - Конфигуриране на защитната стена. Ще видите подобен интерфейс:

Пускането на защитната стена става чрез просто поставяне на отметка пред опцията Включена в горната лява част на прозореца. След като я включите, имате контрол и на поведението спрямо външния трафик - Разрешаване, Отхвърляне или Забраняване. Това става чрез падащо меню под опцията за активиране:

Ако желаете да създадете правило за точно определено приложение, услуга или порт, може ръчно да ги добавите чрез натискане на бутона Добавяне, намиращ се в най-долната дясна част на прозореца. Натискането му ще отвори нов прозорец, чрез който ще можете да зададете своите потребителски правила. Въвеждането им може да е Предварително определено, Просто и Разширено. Всеки от тези начини е разположен в отделен подпрозорец:

- Просто - Тук единствено се изисква да изберете кой порт/протокол или услуга желаете да разрешите/забраните:

- Предварително определно - съдържа кратък списък с приложения и услуги, от който можете да избирате:

- Разширено - позволява ви да въведете по сложни правила:

Статията е по материали от "Линукс за човешки същества": http://skss.learnfree.eu
Текстовото съдържание е достъпно при условията на Лиценза за свободна документация на ГНУ, версия 1.2 или коя да е следваща, публикувана от Фондацията за свободен софтуер; без непроменяеми раздели, без предни и задни корици.