Настройка на PPPOE връзка към Интернет

"УСУ" предлага графична настройка на РРРОЕ връзка към Интернет. Тя може да бъде стартирана от Система - Администрация - ADSL/PPPOE Настройка. Настройката на връзката преминава през няколко стъпки:

- Засичане на мрежовите карти и сканиране за PPPOE Access Concentrator.

Обърнете внимание дали е засечена мрежовата ви карта и натиснете Добре.

- Информиране за предстоящо модифициране на системни настройки и предлагане на стандартни опции за PPPOE.

И на двата прозореца е нормално да се съгласите с предлаганите настройки. Натиснете Добре за да продължите.

- Сега е време да въведете името и паролата, които са ви дадени от Интернет доставчика:

- Информативен прозорец ще ви уведоми за предстоящи настройки на DNS сървъра и на параметъра MTU size. За да продължите е достатъчно да се съгласите с натискане на Добре;
- Следва да изберете дали при стартиране на компютъра връзката автоматично да се активира.

- Пред вас ще се покажат командите, с които може да активирате и прекъснете връзката чрез въвеждането им в конзолата. Ако не са ви познати - запишете си ги. Също така, с натискането на Добре връзката ще се активира веднага.

- С това настройката приключва и последен прозорец ще ви информира за стартирането на връзката и командата, с която може да видите статуса.

Ако всичко е минало добре, вече би трябвало да може да се радвате на достъп до Мрежата.

Текстовото съдържание е достъпно при условията на Лиценза за свободна документация на ГНУ, версия 1.2 или коя да е следваща, публикувана от Фондацията за свободен софтуер; без непроменяеми раздели, без предни и задни корици.