Свързване чрез Bluetooth

Настоящето ръководство ще ви предостави общи знания как да свъжете компютъра си с други устройства чрез Bluetooth, как да преглеждате съдържанието им и как да изпращате файлове двупосочно.

1. Свързване
Когато към системата ви има включен Bluetooth адаптор в горната дясна част на панела на работния плот ще се появи характерната икона за тези устройства

Сега трябва да направите компютъра си видим за външни устройства. За целта цъкнете с десен бутон на мишката върху горната икона и изберете Настройки. Ще видите подобен прозорец:

Сложете отметка срещу Компютърът да е откриваем и ако желаете, променете името, под което другите устройства ще виждат компютъра в Приятелско име. Сега вече можете да пристъпите към откриване и свързване с друго устройство.

Можете да направите това по два начина:

- Търсене, откриване и присъединяване на външно устройство от компютъра

За целта цъкнете върху иконата за Bluetooth и изберете Добавяне на ново устройство. Ще се пусне помощник, който ще ви преведе през необходимите стъпки. Същият помощник може да пуснете и още докато сте в прозореца с настройки на Bluetooth. Помощникът ще има подобен вид:
Натиснете Напред за да пристъпите към показване на засечените външни устройства:
Обърнете внимание на падащиото меню Вид устройство. От него можете да изберете какви засечени устройства да се показват - телефони, мишки, слушалки и т.н. Ако пък устройството, с което се свързвате, се нуждае от специален PIN код, натиснете Настройки на кода и изберете един от предварително наличните или въведете свой. С натискането на бутона Напред, компютърът ще инициира процес на свързване към устройството:
След като въведете автоматично генерирания PIN код, помощникът ще ви уведоми за успешно свързване:

- Търсене, откриване и присъединяване на компютъра от външно устройство

Този подход е обратен на предния. При него използвате външно устройство (напр. мобилен телефон) за да откриете Bluetooth връзката на компютъра и да се свъжете към нея. Сега е време от телефона да активирате Bluetooth връзката. Сканирайте и открийте компютъра си, след което се свържете с него, като предварително си зададете код за свързване (напр. 0000). Ще се покаже запитване за свързване:

Въведете по-рано определеният PIN код и затворете прозореца. С това настройката приключва и би трябвало да имате работеща Bluetooth връзка.

2. Преглеждане на съдържанието на свързано външно Bluetooth устройство

За видите съдържанието на свързано устройство, цъкнете с десен бутон върху иконата в панела и изберете Разглеждане на файлове в устройство. Ще се отвори списък с познати устройства:

Изберете желаното устройство и натиснете Разглеждане. Ако свързването е успешно, след няколко секунди ще се отвори файловият мениджър, където устойството ще бъде показано като нормално устройство с данни:

Сега можете да разглеждате съдържанието на устройството и да копирате файлове от него на компютъра си.

Алтеранативен начин е да цъкнете с ляв бутон на Bluetooth иконата, да намерите името на устройството и да изберете Преглед на файлове от показалото се меню:

3. Изпращане на файлове

- Изпращане на файлове от външно устройство към компютъра

За да може да приемате на компютъра файлове, изпратени от външни устройства, трябва да стартирате от менюто Програми - Помощни програми - Споделяне на файлове по Bluetooth. В системната област за известяване ще се появи синя икона, наподобяваща антена:

Докато програмата е пусната, приемането на файлове ще работи. При получаването на файл ще се покаже диалогов прозорец за потвърждение на трансфера:

След получаването ще се появи друг прозорец, от който директно ще можете да прегледате полученият файл:

- Изпращане на файлове от компютъра към външно устройство

Изпращането на файлове в обратна посока - от компютъра към външно устройство е пределно просто. Отворете си файловия мениджър и цъкнете с десен бутон на мишката върху файла, който искате да изпратите, след което изберете Изпращане до…:

Ще се отвори прозорец, в който в полето Изпращане като изберете Bluetooth (OBEX Push) и под него изберете желаното устройство (в случай, че имате повече от едно). Натиснете бутона Изпращане за да потвърдите операцията:

Забележка: Ако разполате с мобилен телефон и само файлов трансфер не ви устройва, а желаете и възможност за преглед на SMS, редактиране на адресна книга и т.н., ще са ви необходими малко повече услилия, тъй като повечето производители на телефони нямат версии на софтуера си за Линукс. Има свободни алтернативи, които може да опитате. Може да опитате напр. програмата Wammu, която осигурява подобна функционалност с много телефони. Можете да я стартирате от Програми - Офис - Мениджър на мобилни телефони (Wammu).

Статията е по материали от "Линукс за човешки същества": http://skss.learnfree.eu
Текстовото съдържание е достъпно при условията на Лиценза за свободна документация на ГНУ, версия 1.2 или коя да е следваща, публикувана от Фондацията за свободен софтуер; без непроменяеми раздели, без предни и задни корици.