Интернет

Още при първото стартиране на УСУ ви посреща пълен комплект от приложения, свързани с използването на Интернет. По-долу са представени основните от тях.

- Интернет сърфиране

Уеб четец по подразбиране е Mozilla Firefox.

Firefox не е единственият достъпен избор за потребителите. Много лесно могат да бъдат инсталирани и други алтернативи: Galeon, Epiphany или дори Opera.

- Моментална комуникация

Предварително инсталираното средство за "'чат" е Empathy. Като софтуер той е мултипротоколен, т.е. чрез него може едновременно да настроите потребителските си профили към различни услуги - AIM, ICQ, IRC, Jabber, MSN, Yahoo и др.

Веднъж настроени и пуснати всички услуги ви се показват в един прозорец, което улеснява бързото намиране на определен контакт, без значение коя от услугите ползва той:

Pidgin предлага поддръжка на трансфер на файлове, и аудио чат (не към всички протоколи). Това, което засега не предлага е видео връзка, както и характерните за всяка една услуга “фирмени” екстри - разни мини игрички и др. подобни. Като цяло може да се каже, че ако целта ви е основно чат в текстов вид и трансфер на файлове, Pidgin ще ви е напълно достатъчен за случая. Но ако сте свикнали с определен клиент ICQ напр., може да се окаже, че предлаганите ви тук функции не са достатъчни. Въпреки това за някои от услугите има добри алтернативи - напр. за MSN има програмката aMSN, която предлага и видео връзка.

- Интернет телефония

Налице са две приложения от този тип.
Първото е Ekiga. Тази програма е напълно съвместима с H.323 и SIP протоколите и предлага видеоконферента връзка както и VOIP/IP-Телефония и връзка с Microsoft NetMeeting.

Хората, използващи Skype в ролята на Интернет телефон, също не са ощетени и тъй като програмата е предварително инсталирана в УСУ.

- Peer2Peer програми

УСУ разполага с торент клиент в лицето на Deluge:

На разположение e и DC++ клиент:

- Електронна поща

Приложението, което ви посреща е Evolution. Като стабилност, леснота на употреба и не на последно място сигурност, Evolution лесно може да надмине много комерсиални предложения.

Като възможности програмата предлага: интегрирани контакти; възможност за водене на бележки; управление на задачи; вграден календар; активен филтър за предпазване от нежелана поща (spam); възможност за криптиране и подписване с електронен подпис на писмата и мн. други, които потребителят несъмнено би оценил в процеса на работа.

Статията е по материали от "Линукс за човешки същества": http://skss.learnfree.eu
Текстовото съдържание е достъпно при условията на Лиценза за свободна документация на ГНУ, версия 1.2 или коя да е следваща, публикувана от Фондацията за свободен софтуер; без непроменяеми раздели, без предни и задни корици.